Тэлевізар упершыню ўкралі і вынесьлі з хаты яшчэ напрыканцы савецкай улады. Вынесьці вынесьлі, але далей стала пад грушай паблізу хаты аднесьці ня здолелі. Ці то нехта пужануў, ці вельмі ж якаснай гарэлкі нарэзаліся. Прылеглі адпачыць і забыліся, навошта ім той тэлевізар, пайшлі шукаць на пахмельле нешта больш лёгкае. Як бы тое не было, ён добра памучыўся, рознымі цьвярозымі словамі памінаючы злодзеяў, калі цягнуў той тэлевізар назад у хату. Але тое было ўлетку і пры сонейку, у ахвотку.